PRIMĂRIA MUNICIPIULUI SATU MARE

SERVICIUL INVESTIȚII, GOSPODĂRIRE – ÎNTREȚINERE

DIRECŢIA ECONOMICĂ

NR. 3568/ 20.01.2022

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul Investiții, Gospodărire-Întreținere și Directorul executiv al Direcției economice formulează următorul:

**RAPORT DE SPECIALITATE**

la proiectul de hotărâre privind aprobarea studiului de fezabilitate și a indicatorilor tehnico-economici pentru obiectivul de investiție: **“Extinderea iluminatului public pe strada Fluturilor“.**

În prezent, serviciul de iluminat public al Municipiului Satu Mare este asigurat de administrația locală și se concretizează prin efectuarea de lucrări de reparații la rețelele de iluminat public. Studiul cuprinde identificarea echipamentelor și tehnologiilor care să ducă la îndeplinirea obiectivelor municipalității privind extinderea și modernizarea sistemului de iluminat public, de creștere a eficienței energetice în administrarea Sistemului de Iluminat Public de pe raza Municipiului Satu Mare. Prezentul proiect cuprinde proiectarea iluminatului public aferent străzii Fluturilor.

• Descrierea amplasamentului

Amplasamentul studiat este situat în Municipiul Satu Mare pe strada Fluturilor.

Obiectivul general al proiectului este extinderea sistemului de iluminat public din Municipiul Satu Mare.

Proiectul **“Extinderea iluminatului public pe strada Fluturilor“**  a fost realizat de către S.C. ELICON IMPEX S.R.L. Satu Mare

**INDICATORI TEHNICO-ECONOMICI PROPUȘI ÎN PROIECT**

•Valoarea totală a investiției : 146579,15 lei (fără TVA)

din care

construcții-montaj : 93213,28 lei (fără TVA)

**DURATA DE EXECUȚIE A OBIECTIVULUI DE INVESTIȚIE**

Realizarea efectivă a lucrărilor aferente investiției se va derula în decursul a 11 luni de la începerea acestora.

**CAPACITĂȚI**

În urma realizării investiției propuse vor rezulta următorii indicatori de performanță :

* 8 stâlpi metalici pentru iluminat cu suporți metalici aferenți
* 8 aparate de iluminat cu surse LED
* Cablu tip ACYABY 4x16 mmp, L=190 m

Raportat la prevederile art. 41, art. 44, aliniat (1) din Legea nr. 273/2006 privind finanțele publice locale, cu modificările și completările ulterioare, potrivit cărora: ” ….. Cheltuielile pentru investiții publice și alte cheltuieli de investiții finanțate din fonduri publice locale se cuprind în proiectele de buget, în baza programului de investiții publice al fiecărei unități administrativ-teritoriale, întocmit de ordonatorii principali de credite, care se prezintă și în secțiunea de dezvoltare, ca anexa la bugetul inițial și, respectiv, rectificat, și se aprobă de autoritățile deliberative…… Pot fi cuprinse în programul de investiții publice numai acele obiective de investiții pentru care sunt asigurate integral surse de finanțare prin proiectul de buget multianual, potrivit art. 38. ….. Documentațiile tehnico-economice ale obiectivelor de investiții noi, a căror finanțare se asigura integral sau în completare din bugetele locale, precum și ale celor finanțate din împrumuturi interne și externe, contractate direct sau garantate de autoritățile administrației publice locale, se aprobă de către autoritățile deliberative….”

Raportat la prevederile art. 129, alin (4), lit. d) din O.U.G. 57/2019 privind Codul administrativ, cu modificările și completările ulterioare, potrivit cărora consiliul local aprobă, la propunerea primarului, documentațiile tehnico-economice pentru lucrările de investiții,

Ținând cont și de documentația suport (Referatul nr. 64.700/21.12.2021privind înaintarea spre avizare Comisiei tehnico-economice a studiului de fezabilitate și a indicatorilor tehnico-economici ai obiectivului de investiție **“Extinderea iluminatului public pe strada Fluturilor“,** procesul verbal al Comisiei tehnico-economice nr. 65.028/27.12.2021 , Studiul de fezabilitate aferent obiectivului **“Extinderea iluminatului public pe strada Fluturilor“,**  proiectul de hotărâre se înaintează Consiliului Local al Municipiului Satu Mare cu propunere de aprobare.

**Director executiv Șef serviciu**

Ec.Ursu Lucica ing. Szűcs Zsigmond

Întocmit, Bereș Dorin Mihai 2 ex.